ສະພາສູງ ສະຫະລັດ ຈະລົງຄະແນນສຽງ ກ່ຽວກັບ ງົບປະມານ ໃນມື້ນີ້
ສະພາສູງສະຫະລັດ ຈະລົງຄະແນນສຽງ ຮັບຜ່ານງົບປະມານ ຂອງລັດຖະບານກາງ ໃນມື້ນີ້ ຂະນະທີ່ສະພາຕໍ່າ ໄດ້ຮັບຮອງເອົາ ໃນມື້ວານນີ້.
ບັນດາສະມາຊິກລັດຖະສະພາສະຫະລັດດຳເນີນການໄປໄດ້ເຄິ່ງນຶ່ງແລ້ວເພື່ອຫຼີກລ້ຽງບໍ່ໃຫ້ ມີການອັດກິດຈະການຂອງລັດຖະບານເປັນບາງສ່ວນຫຼັງຈາກສະພາຕໍ່າຂອງສະຫະລັດໄດ້ ລົງຄະແນນສຽງ 296 ຕໍ່ 121 ເຫັນພ້ອມກັບຮ່າງກົດໝາຍໃຫ້ເງິນສະໜັບສະໜຸນລັດຖະ ບານໄປຈົນຮອດເດືອນຕຸລາປີ 2012 ເປັນທີ່ຄາດກັນວ່າ ສະພາສູງຂອງສະຫະລັດຈະພິຈາລະນາກ່ຽວກັບການຕົກລົງມູນຄ່າ 1 ພັນຕື້ໂດລາ ເພື່ອໃຫ້ການສະໜັບສະໜຸນພະແນກການຕ່າງໆຂອງລັດຖະບານ ໃນການ ລົງຄະແນນສຽງໃນວັນເສົາມື້ນີ້ ການອັດກິດຈະການຈະບັງຄັບໃຫ້ພະແນກການຕ່າງໆຂອງລັດຖະບານຢຸດເຊົາການປະຕິ ບັດໜ້າທີ່ໆບໍ່ຈຳເປັນຕ່າງໆລົງ ແລະສັ່ງໃຫ້ພະນັກງານຂອງລັດຖະບານກາງຈຳນວນຫຼາຍ ສິບພັນຄົນພັກການໂດຍບໍ່ໄດ້ຮັບເງິນເດືອນ ທ່ານ John Boehner ປະທານສະພາຕໍ່າທີ່ສັງກັດພັກຣີພັບບລີກັນ ກ່າວໃນມື້ວັນສຸກ ວານນີ້ວ່າ ຮ່າງກົດໝາຍສະບັບນີ້ໄດ້ຮ່າງຂຶ້ນດ້ວຍການຮ່ວມມືຈາກສະມາຊິກສະພາຂອງ ທັງສອງພັກການເມືອງ ທ່ານນາງ Nancy Pelosi ອະດີດປະທານສະພາຕໍ່າຊຶ່ງເປັນຜູ້ນຳຂອງພັກເດໂມແຄຣັທ ທີ່ເປັນພັກສຽງສ່ວນໜ້ອຍ ໃນສະພາຕໍ່າໄດ້ກ່າວຫາພັກຣີພັບບລີກັນວ່າ ໄດ້ດຳເນີນການ ແລະໃຊ້ເລ່ຫຼ່ຽມທາງການເມືອງສ້າງຄວາມຊັກຊ້າທີ່ພາໃຫ້ມີການເຈລະຈາກັນໃນນາທີສຸດ ທ້າຍກ່ຽວກັບຮ່າງກົດໝາຍທີ່ມີຄວາມສຳຄັນແບບນີ້ ເປັນທີ່ຄາດກັນວ່າ ໃນວັນເສົາມື້ນີ້ສະພາສູງຂອງສະຫະລັດຍັງຈະລົງຄະແນນສຽງເພື່ອຕໍ່ ອາຍຸການຕັດພາສີເງິນເດືອນສຳລັບພວກຄົນງານຊາວອະເມຣິກັນນຳດ້ວຍ ພັກຣີພັບບລີ ກັນແລະເດໂມແຄຣັດ ໄດ້ບັນລຸການຕົກລົງກ່ຽວກັບເລື່ອງນີ້ ໃນຕອນແລງຂອງມື້ວັນສຸກ ວານນີ້ ແຕ່ແນວໃດກໍຕາມການຕໍ່ອາຍຸທີ່ວ່ານີ້ຈະມີແຕ່ພຽງສອງເດືອນທໍ່ນັ້ນຊຶ່ງໄດ້ພາໃຫ້ ເກີດຄວາມບໍ່ແນ່ນອນທາງດ້ານເສດຖະກິດເພີ່ມຕື່ມສຳລັບຊາວອະເມຣິກັນ ປະທານາທິ ບໍດີບາຣັກໂອບາມາໄດ້ຊຸກຍູ້ໃຫ້ມີການຕໍ່ອາຍຸການຕັດພາສີດັ່ງກ່າວອອກໄປຕື່ມອີກນຶ່ງປີ